
Text rozhodnutia
Súd: Krajský súd Košice Spisová značka: 1Co/72/2016 Identifikačné číslo súdneho spisu: 7612219972 Dátum vydania rozhodnutia: 29. 03. 2017 Meno a priezvisko sudcu, VSÚ: JUDr. Adriana Murínová ECLI: ECLI:SK:KSKE:2017:7612219972.2 ROZSUDOK V MENE SLOVENSKEJ REPUBLIKY Krajský súd v Košiciach v senáte zloženom z predsedníčky senátu JUDr. Adriany Murínovej a sudcov JUDr. Ladislava Cakociho a JUDr. Petra Tutka v spore žalobcu R. H., S.. XX.X.XXXX, M. M. XX, zastúpeného Mgr. Jurajom Berčom, advokátom so sídlom v Spišskej Novej Vsi, Zimná 59 proti žalovaným: 1/ F.Á. V., S.. X.X.XXXX, M. W. V. Q., X. X. XX, zastúpenému JUDr. Jánom Burocim, advokátom so sídlom v Spišskej Novej Vsi, Chrapčiakova 7, 2/ X. P., S.. XX.X.XXXX, M. M. XX, 3/ X.. Š. P., S.. X.X.XXXX, M. W. Q., Q. XX a 4/ X.Á. C., S.. XX.X.XXXX, M. W. Z., Y. XXXX/X, o nahradenie prejavu vôle, o odvolaní žalobcu proti rozsudku Okresného súdu Spišská Nová Ves zo dňa 12. júna 2014 č.k. 8C/197/2012 - 99 takto r o z h o d o l : P o t v r d z u j e rozsudok vo výroku o zamietnutí žaloby a o trovách konania vo vzťahu k žalovanému v 1. rade. Žalovanému v 1. rade p r i z n á v a plnú náhradu trov odvolacieho konania. Žalobcovi a žalovanému v 4. rade náhradu trov odvolacieho konania n e p r i z n á v a. o d ô v o d n e n i e : 1. Súd prvej inštancie napadnutým rozsudkom zastavil konanie voči žalovaným v 2. a 3. rade a zamietol žalobu, ktorou sa žalobca domáhal, aby súd nahradil vyhlásenie vôle žalovaného v 1. rade, že ako predávajúci uzatvára so žalobcom ako kupujúcim kúpnu zmluvu o prevode spoluvlastníckeho podielu o veľkosti X/XX S. S. S. V. W. J. H., J. M., Z.. Ú. M., C.Í. S. H. Č.. XXX L. Q. R. „., J. Q. V. Q. Č. XXX/XX J. W. XXXX X., S. V. X. C. Ú. J., v znení tak, ako to pripustil na pojednávaní dňa 21.2.2013. Žalobcovi uložil povinnosť zaplatiť žalovanému v 1. rade trovy konania na účet jeho právneho zástupcu vo výške 545,12 eur do 3 dní od právoplatnosti rozsudku a vyslovil, že žalovaným v 2., 3. a 4. rade trovy konania nepriznáva. 2. V odôvodnení poukázal na argumentáciu žalobcu, že je jedným z podielových spoluvlastníkov označenej nehnuteľnosti, ktorý podiel vo veľkosti X/XX J. S. S. S. C. Z. C. W.-XX/XX R. V. Z. H. J. Q. W. W. Q. Q. Č.. W. XXXX/XX L. Ž.L. S. V. Q. Z. J. S. J. W. X/XX S. C. Z. C. W.-XX/XX, Y. V. M. Q. V. Q.. X. P. L. Q.. L. A., Z. Q. S. Ž. V. V. Q. J. W. X/XX (Q.. P.) L. J. W. X/XX (Q.. A.) bez toho, aby mu ponúkli na predaj svoje spoluvlastnícke podiely, čím porušili jeho predkupné právo, a hoci žalovaného v 1. rade v zmysle § 603 ods. 3 Občianskeho zákonníka žiadal, aby predmetný spoluvlastnícky podiel na označenej nehnuteľnosti previedol na neho podľa rovnakých zmluvných podmienok ako ho nadobudol on sám, žalovaný dobrovoľne previesť tento podiel na žalobcu odmietol, a preto sa domáha vydania súdneho rozhodnutia, ktorým sa nahradí prejav vôle žalovaného. Poukázal tiež na obranu žalovaného v 1. rade, že návrh žalobcu bol podaný po uplynutí troch rokov, odkedy sa malo právo uplatniť. 3. Ďalej súd prvej inštancie uviedol, že na pojednávaní dňa 21.2.2013 na základe návrhu žalobcu pripustil zmenu petitu žaloby tak, že súčasťou žalobného petitu sa stal text celej kúpnej zmluvy, v ktorej sa žalobca domáhal nahradenia prejavu vôle žalovaného a na pojednávaní dňa 11.4.2013 podľa § 92 ods. 1 Občianskeho súdneho poriadku vyhovel návrhu žalobcu a pripustil do konania na strane žalovaných ako žalovanú v 2. rade X. P., X.. Š. P. L. Ž. W. X. R., Z. W. Q. V. N., Ž.O. V. V. Q. S. J. S. Q. Ž. V. V. Ž. W. X. R. L. L. Ž. W. X. R. X. C., ktorá uviedla, že o pozemky nemá záujem ani o predkupné právo a konaním žalovaného v 1. rade jej právo porušené nebolo. 4. Pri rozhodovaní vychádzal súd prvej inštancie zo zistenia, že žalobca je podielovým spoluvlastníkom nehnuteľnosti nachádzajúcej sa W. J. H., J. M., Z.. Ú. M., C. S. H. Č.. XXX L. Q. R. „., J. Q., Q.. Č.. XXX/ XX J. W. XXXX X. (Ď. H. „. S.) W. Q. XX/XX, Z.Ž. L. Ž. W. X. L. X. R. X. J. V. Q. S. C. Z. C., Z. W. U. Z. S. M. Q. Q. Č.. W.-XX/XX, pričom v čase uzavretia kúpnej zmluvy dňa 27.1.2009 medzi žalovaným v 1. rade ako kupujúcim a predávajúcimi L. A. L. X. P., S. C.Z. Z. C. U. Z. G. X,XX O. C. X. Ž. W. X. R. S. J. S. W. Q. X/XX, Z. W. M. Q. Q. W.-XX/XX U. XX.X.XXXX, M. Ž. Q. V.Z. J. S. W. Q. X/XX S. C. Z. C., Z. W. U. Z. S. M. Q. Q. Č.. W.-XX-XX. H. C. U. XX.X.XXXX Ž. W. Ž. S. J. V.Í. Q. J. W. X/XX, na ktorú žalovaný žalobcovi odpovedal tak, že sporná nehnuteľnosť je dar od matky L. D., ktorá kúpila pozemok od X. P. L. L. A., ktoré pred jeho odpredaním ponúkli pozemok žalobcovi na odkúpenie, čo žalobca odmietol. 5. Po právnom posúdení sporu podľa § 140, § 40a veta prvá, § 100 ods. 1, § 101, § 603 ods. 3 Občianskeho zákonníka, § 161 ods. 3 Občianskeho súdneho poriadku, účinného v čase rozhodovania súdu prvej inštancie (ďalej len „O.s.p.“) a vychádzajúc zo zistenia, že L. A. L. X. P. pred predajom svojho spoluvlastníckeho podielu na označenej nehnuteľnosti žalovanému v 1. rade nerešpektovali zákonné predkupné právo ostatných spoluvlastníkov tejto nehnuteľnosti, a to žalobcu, X. P., X.. Š.N. P. L. X. C., keďže pred predajom spoluvlastníckeho podielu žalovanému v 1. rade neponúkli na predaj svoj spoluvlastnícky podiel žalobcovi, ale ani ďalším podielovým spoluvlastníkom, pričom L. A. L. X. P. a žalovaný v 1. rade nie sú blízkymi osobami v zmysle § 116 Občianskeho zákonníka, súd prvej inštancie konštatoval, že ak sa žalobca domáha nahradenia prejavu vôle, treba, aby tak urobil vo všeobecnej premlčacej dobe, ktorá začína plynúť od okamihu uzavretia kúpnej zmluvy, teda odo dňa 27.1.2009. Poukazom na žalovaným v 1. rade vznesenú námietku premlčania uzavrel, že žalobca podal svoj návrh po uplynutí trojročnej lehoty, nakoľko žalobca sa nahradenia prejavu vôle žalovaného v 1. rade domáhal žalobou podanou na súd dňa 10.10.2012 a lehota mu márne uplynula dňa 28.1.2012, a preto žalobu zamietol. Dôvodil, že sa stotožnil s tvrdením žalovaného v 1. rade, že začiatok plynutia premlčacej lehoty začína plynúť dňom nasledujúcim odo dňa, kedy sa právo mohlo vykonať prvý raz a týmto dňom je deň nasledujúci po dni, kedy bola kúpna zmluva urobená, keďže vtedy vznikol právny dôvod, ktorý je základom porušenia predkupného práva. Dodal, že platnosť a účinnosť kúpnej zmluvy zo dňa 27.1.2009 nie je závislá ani od rozhodnutia správy katastra o povolení vkladu vlastníckeho práva k nehnuteľnosti, ani od dátumu, kedy došlo k overeniu podpisu predávajúcich a ani doložka o tom, že účastník právneho úkonu uznáva svoj podpis ako vlastný, nemá účinok na uzavretie samotného právneho úkonu. 6. Výrok o zastavení konania voči žalovaným v 2. a 3. rade odôvodnil aplikáciou ustanovenia § 96 O.s.p. 7. O trovách konania rozhodol súd prvej inštancie podľa § 142 ods. 1 a § 149 O.s.p. tak, že priznal náhradu trov konania žalovanému v 1. rade, pozostávajúcu z náhrady trov jeho právneho zastúpenia, ktoré žalovanému v 1. rade priznal v súlade s vyhláškou MS SR č. 655/2004 Z.z. za sedem úkonov právnej služby po 67,08 eur a za jeden úkon právnej služby po 61,85 eur, spolu s režijným paušálom (7 x 7,81 eur, 1 x 8,04 eur), celkom vo výške 545,12 eur. Žalovaným v 2., 3. a 4. rade trovy konania nepriznal, pretože si žiadne trovy v konaní neuplatnili. 8. Proti výroku o zamietnutí žaloby tohto rozsudku a o uložení povinnosti žalobcovi nahradiť žalovanému v 1. rade trovy konania podal včas odvolanie žalobca z odvolacieho dôvodu podľa § 205 ods. 2 písm. f) O.s.p., t.j. z dôvodu, že súd prvej inštancie pri svojom rozhodovaní vec nesprávne právne posúdil, v dôsledku čoho nesprávne rozhodol, ak jeho žalobu zamietol z dôvodu, že nárok neuplatnil na súde v zákonom stanovenej lehote, čím zanikla možnosť súdnej vymáhateľnosti jeho práva. Zopakoval, že žalobu podal včas v rámci plynutia trojročnej premlčacej doby, vrátane jej zmeny pripustenej uznesením dňa 21.2.2013, pretože sa objektívne nemohol domáhať od vlastníka nahradenia prejavu vôle v čase, kým táto osoba nebola ešte podielovým spoluvlastníkom danej nehnuteľnosti a svoje právo tak mohol prvýkrát uplatniť až vtedy, keď sa žalovaný v 1. rade stal podielovým spoluvlastníkom nehnuteľnosti, teda v momente, kedy nadobudlo právoplatnosť rozhodnutie správy katastra o povolení vkladu vlastníckeho práva k predmetu zmluvy, t.j. dňa 28.4.2010, kedy mal i reálnu možnosť z verejne dostupného listu vlastníctva dozvedieť sa o existencii úkonu, ktorým bolo porušené jeho predkupné právo. Podľa názoru žalobcu bola kúpna zmluva, na ktorej je ako dátum vyhotovenia napísaný deň 27.1.2009, perfektná až dňom 22.4.2010, kedy X. P. ako predávajúca v 3. rade osvedčila svoj podpis na tejto zmluve, lebo sa jednalo o zmluvu o prevode nehnuteľnosti, pri ktorej je ex lege nevyhnutné, aby boli podpisy prevodcov na zmluve osvedčené. Dodal, že potom, ako žalovaného v 1. rade vyzval na to, aby mu ponúkol na predaj svoj spoluvlastnícky podiel na predmetnej nehnuteľnosti, nadobudnutý v dôsledku porušenia predkupného práva žalobcu, žalovaný v 1. rade odstúpil od dotknutej zmluvy listinou, ktorú podpísal a svoj podpis úradne overil dňa 17.12.2012 a následne túto listinu doručil na V.W. Z. H. s tým, že jeho úmysel bol vrátiť vlastnícke právo na pôvodné vlastníčky, teda L. A. L. X. P., čo podľa názoru žalobcu svedčí o tom, že žalovaný v 1. rade uznal dôvodnosť jeho nároku z porušenia predkupného práva, čo má vplyv na predĺženie premlčacej lehoty na desaťročnú lehotu. 9. Žalovaný v 1. rade vo vyjadrení k odvolaniu žalobcu označiac odvolanie žalobcu za neopodstatnené, navrhol potvrdiť rozsudok v jeho napadnutej časti ako vecne správny a priznať mu náhradu trov odvolacieho konania. Poukázal pritom na ustálenú judikatúru súdov, na rozsudok Najvyššieho súdu SR zo dňa 30.1.2008 sp.zn. 4Cdo/37/2007, v ktorom opätovne najvyšší súd potvrdil, že premlčacia doba na uplatnenie nároku žalobcu začína plynúť odo dňa uzatvorenia právneho úkonu. Zdôraznil, že odvolanie žalobcu proti výroku o trovách konania absentuje akékoľvek odôvodnenie, a preto sa k nemu vyjadriť nevie. 10. Žalovaná v 3. rade v písomnom vyjadrení k odvolaniu uviedla, že sa predkupného práva vzdáva a nevyužíva právo odvolať sa. 11. Žalovaní v 2. rade a 4. rade sa k odvolaniu žalobcu nevyjadrili. 12. Dňa 1.7.2016 nadobudol účinnosť zákon č. 160/2015 Z.z. Civilný sporový poriadok, ktorý platí aj na konania začaté predo dňom nadobudnutia jeho účinnosti (§ 470 ods. 1 CSP). Podľa § 470 ods. 2 veta prvá CSP právne účinky úkonov, ktoré v konaní nastali predo dňom nadobudnutia účinnosti tohto zákona zostávajú zachované. 13. Krajský súd v Košiciach ako odvolací súd (§ 34 CSP) v intenciách citovaných zákonných ustanovení prejednal odvolanie žalobcu ako podané včas oprávnenou osobou proti rozhodnutiu, proti ktorému je odvolanie prípustné bez nariadenia odvolacieho pojednávania podľa § 385 ods. 1 CSP a contrario v rozsahu vyplývajúcom z ust. § 379 a § 380 ods. 1, 2 CSP a z hľadísk žalobcom uplatneného odvolacieho dôvodu a dospel k záveru, že odvolanie žalobcu nie je dôvodné. 14. Po preskúmaní obsahu spisu a odôvodnenia napadnutej časti rozsudku odvolací súd konštatuje, že súd prvej inštancie vykonal vo veci dokazovanie v potrebnom rozsahu, náležite zistil skutkový stav, vykonané dôkazy vyhodnotil podľa § 132 O.s.p., z týchto dôkazov dospel k správnym skutkovým zisteniam, na ktorých aj založil svoje rozhodnutie, aplikujúc pritom ustanovenia správnych právnych predpisov, ktoré aj správne vyložil, pričom nebola zistená žiadna vada, ktorá by mala za následok nesprávne rozhodnutie vo veci. 15. Právnym posúdením je činnosť súdu, pri ktorom aplikuje konkrétnu právnu normu na zistený skutkový stav (skutkové zistenie) a zo skutkových zistení vyvodzuje právne závery. Nesprávnym právnym posúdením veci je omyl súdu pri aplikácii práva na zistený skutkový stav. O mylnú aplikáciu právnych predpisov ide vtedy, ak súd použil na správne zistený skutkový stav nesprávny právny predpis alebo aplikoval správny právny predpis, ale ho nesprávne vyložil, prípadne vtedy, ak zo skutočností dostatočne preukázaných vyvodil nesprávne právne závery o právach a povinnostiach účastníkov. 16. Odvolací súd v posudzovanom spore dospel k záveru, že žalobcom uplatnený odvolací dôvod podľa § 205 ods. 2 písm. f) O.s.p., t.j. že rozhodnutie vychádza z nesprávneho právneho posúdenia veci, nie je naplnený. 17. Súd prvej inštancie správne zistil skutkový stav veci a správne uzavrel, že nárok žalobcu je premlčaný. V nadväznosti na tento záver potom súd správne žalobu žalobcu zamietol. Žalobca v odvolaní v podstate argumentuje skutočnosťami uvádzanými už v konaní pred súdom prvej inštancie, s ktorými sa súd náležite a správne vysporiadal pri rozhodovaní v spore, preto jeho odvolacie námietky nie sú spôsobilé spochybniť vecnú správnosť napadnutého výroku rozsudku. K zmene skutkového ani právneho stavu počas odvolacieho konania nedošlo, preto odvolací súd poukazuje na skutkové zistenia a na právny normy, ktoré použil súd prvej inštancie, ako aj na dôvody napadnutého zamietavého výroku rozsudku, s ktorými sa stotožňuje a na tieto odkazuje (§ 387 ods. 2 CSP) a len na zdôraznenie správnosti rozsudku a k odvolacím námietkam žalobcu odvolací súd uvádza nasledovné: 18. Súd prvej inštancie v odôvodnení rozsudku správne a v súlade s konštantnou judikatúrou súdov (por. napr. rozhodnutie Najvyššieho súdu Slovenskej republiky sp. zn. 4Cdo/37/2007) vyvodil, že posudzované právo žalobcu sa premlčuje vo všeobecnej trojročnej premlčacej dobe v zmysle ustanovenia § 101 Občianskeho zákonníka, ktorá podľa tohto ustanovenia plynie odo dňa, keď sa právo mohlo vykonať po prvý raz, a teda začína plynúť objektívne. Predmetné právo (nárok) môže byť vykonané resp. uplatnené po prvý raz v deň, kedy nárok dosiahol vo svojom vývoji najvyššie procesné štádium, ktorým je právo (nárok) podať žalobu na súde (tzv. actio nata). Toto právo nie je nijako závislé od subjektívnej vedomosti oprávneného subjektu (žalobcu) o podstate práva a o jeho výkone (uplatnení). 19. Poukazom na uvedené je odvolací súd v zhode so súdom prvej inštancie v tom, že v danom prípade nárok žalobcu uplatniť predkupné právo dospel dňa 27.1.2009, kedy bezpochyby bola uzavretá kúpna zmluva (podpísaním zmluvnými stranami), ktorou bolo porušené predkupné právo žalobcu. Toto právo žalobcu tak bolo porušené už v okamihu, kedy došlo k vzniku právneho úkonu (kúpnej zmluvy), lebo vtedy vznikol právny dôvod (titulus), ktorý je základom porušenia predkupného práva. Okamih, kedy došlo k porušeniu práva nemožno posúvať až do dňa zápisu vkladu vlastníckeho práva do katastra nehnuteľností, pretože sa jedná o modus, ktorým sa úradne završuje súkromnoprávny úkon a ktorý má právny význam pre prevod vlastníckeho práva a nie pre právny úkon ako taký. Správne a v súlade s ustálenou súdnou praxou, od ktorej ani v posudzovanom spore nie je dôvod odchýliť sa, dospel preto súd prvej inštancie k záveru, že premlčacia doba na uplatnenie predkupného práva žalobcovi uplynula dňom 28.1.2012 a pokiaľ žalobca toto právo uplatnil žalobou podanou na súd dňa 10.10.2012, bolo potrebné jeho žalobu z dôvodu vznesenej námietky premlčania zamietnuť. Na uvedenom závere nemôže nič zmeniť ani námietka žalobcu, že kúpna zmluva zo dňa 27.1.2009 bola perfektná až dňom 22.4.2010, kedy X. P. ako predávajúca v 3. rade osvedčila svoj podpis na tejto zmluve, pretože tak, ako to správne konštatoval už súd prvej inštancie v odôvodnení napadnutej zamietavej časti rozsudku, platnosť a účinnosť kúpnej zmluvy zo dňa 27.1.2009 nie je závislá ani od rozhodnutia správy katastra o povolení vkladu vlastníckeho práva k nehnuteľnosti, ani od dátumu, kedy došlo k overeniu podpisu predávajúcich a ani doložka o tom, že účastník právneho úkonu uznáva svoj podpis ako vlastný, nemá účinok na uzavretie samotného právneho úkonu. 20. Z vyššie uvedených dôvodov sú odvolacie námietky žalobcu nedôvodné a nespôsobilé spochybniť vecnú správnosť napadnutého výroku rozsudku o zamietnutí žaloby, ako i o trovách konania, z ktorého dôvodu odvolací súd rozsudok v jeho zamietavom výroku spolu s akcesorickým výrokom o trovách konania potvrdil ako vecne správny podľa § 387 ods. 1 CSP. 21. O nároku na náhradu trov odvolacieho konania bolo rozhodnuté podľa § 396 ods. 1 v spojení s § 255 ods. 1 CSP tak, že procesne úspešnému žalovanému v 1. rade odvolací súd priznal plnú náhradu trov odvolacieho konania, o výške ktorej rozhodne súd prvej inštancie. Žalobca bol v odvolacom konaní neúspešný a preto nárok na náhradu trov odvolacieho konania nemá a žalovaný v 4. rade si náhradu trov odvolacieho konania neuplatnil a ani mu v odvolacom konaní žiadne trovy nevznikli, preto ich náhradu odvolací súd nepriznal. 22. Toto rozhodnutie prijal senát Krajského súdu v Košiciach pomerom hlasov 3:0 (§ 393 ods. 2 CSP). Poučenie: Proti tomuto rozhodnutiu odvolanie n i e j e prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 CSP). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne (§ 421 ods. 1 CSP). Dovolanie v prípadoch uvedených v odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) (§ 421 ods. 2 CSP). Dovolanie podľa § 421 ods. 1 nie je prípustné, ak a) napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b) napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c) je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a) a b). Na určenie výšky minimálnej mzdy v prípadoch uvedených v odseku 1 je rozhodujúci deň podania žaloby na súde prvej inštancie (§ 422 ods. 1, 2 CSP). Dovolanie len proti dôvodom rozhodnutia nie je prípustné (§ 423 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 1, 2 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 CSP). Rozsah, v akom sa rozhodnutie napáda, môže dovolateľ rozšíriť len do uplynutia lehoty na podanie dovolania (§ 430 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2017:7612219972.2 (dáta aktuálne k 14. 11. 2026). Záväzné je znenie zverejnené súdom.




